VIZHAZI 



Chuwo cha kwandza cha Mulungu kii^vacho Vizhazi here arizho 

kiora Musa 

Mulungu arihoandza kuumba 

11 Chaho Mulungu waumba mulunguni na ts4. 2Urumwengu were 
k'auna udzo hedu sura na were udzere kiza na Roho wa Mulungu 
akihurira dzulu za madzi. 

3 Ndo Mulungu akiamba, "Nakung'ale" na kuking'ala. 4 Akihenda 
kukale na makathi ga mulangaza na makathi ga kiza. 5 Mulungu 
akiwiha wo mulangaza "mutsana" na cho kiza akichiha "usiku". 
Kukikala madzach'a na kukikala dziloni siku ya kwandza. 6 Mulungu 
akiamba, "Nakukale na mwanya ugazhe madzi ga ts'i na ga dzulu." 
7Na ndo arizhohenda. 

8 Mulungu akiwiha wo mwanya "Mulunguni." Vivi ndo Mulungu 
arizhohenda siku ya hiri. 9 Mulungu akiamba, "Madzi garigo ts'i za 
mulunguni nagakundzumanyike luhandelwe na ts'i furufu ioneke." 
Ndo virizho kala. 10 Mulungu akihaiha ho hafurufu "ts'i," na wo 
mukundzumanyiko wa madzi akiwiha '^bahari". Mulungu akiona 
vidzakalat'o. 11 Mulungu akiamba, "Ts'i imeze mboga zenye mbeyu 
na mihi izhalayo ndude kwa midhembaye zenye mbeyu ndanimwe." 



2 Vizhazi 1, 2 

12Ts'i ikimera zhosi arizhokala adzaamba Mulungu. Mulungu akiona 
vidzakalat'o. 13Vivi ndo Mulungu arizhohenda siku ya hahu. 

14 Mulungu akiamba, "Naikale milangaza miri, mumwenga wa 
mutsana na mumwenga wa usiku. Dzuwa rionyese makathi ga 
mutsana ririche mwezi na nyenyezi vionyese siku na myaka. 
15-16 Dzuwa ramboze mulangaza mutsana na mwezi na nyenyezi 
zhamboze mulangaza usiku. 17Ikamboze milangaza mutsana na 
usiku kahi za ts'i." Na ndo virizho. ISNaye akifwahirwa ni 
arizhohenda. 19Vivi ndo Mulungu arizhohenda siku ya ne. 

20 Mulungu akiamba, "Zhumbe zha kila mudhemba virizho moyo 
navidzale mo madzini na nyama mabururukao mabururuke dzulu za ts'i 
hatha ha mwanya wa dzulu." Na vivi ndo Mulungu arizhohenda. 
21 Mulungu akiumba mingumi mibomu na kila chumbe. Na Mulungu 
vikimufwahiza. 22Mulungu akivihasa akiamba, "Kulaiza virero zhalanani 
na muongezeke mudzaze madzi ga bahari kidza nyama a kubururuka 
muongezeke dzulu za ts'i." 23Vivi ndo Mulungu arizhohenda siku ya 
tsano. 24-2SMulungu akiamba, "Ts'i na yomboze kiricho moyo kwa 
midhemba yao, nyama a kufuga na vihambalazho na nyama a tsakani 
kwa midhemba yao." Mulungu akifahirwa nazho. Ndo virizhokala. 
26Mulungu akiamba, "Bai nahumuumbe mudamu kwa muhalano wehu, 
na ariye dza siswi athawale makumba ga baharini, na nyama a kufuga 
na osi mahambalao na zhosi kahi za ts'i.^" 27Na Mulungu akimuumba 
mut'u kwa muhalanowe, kwa muhalano wa Mulungu akimuumba. 
Akiaumba mulume na muche. 28 Mulungu akiambira, "Muzhale 
mukaongezeke muyadzaze ts'i mukaitiishe, mukathawale makumba ga 
baharini na nyama mabururukao na kila kihambalacho ts'i." Vivi ndo 
Mulungu arizhoahasa. 

29-30 Mulungu akiamba, "H'aya vivi vindakala chakurya chenu. 
Kila mumera uzhalao mbeyu iriyondanimwe. Na kwa nyama wa ts'i 
na kila abururukaye dzulu za ts'i na kiricho moyo nidzamup'a 
makodza na nyasi vikale chakurya chenu." Na ndo virizho. 

31 Mulungu akizhona adzizhovihenda kwamba vidzakalat'o 
zhomu. Vivi ndo Mulungu arizhohenda siku ya handahu. 

21 Bai Mulungu akigonya kuumba kila kit'u kiricho dzulu na 
urumwenguni. 2 Siku ya fungahe akioya kula kwa makazige gosi 
arigogahenda. 3Na Mulungu akiamba, "Naihasa siku ya fungahe 
ikale kwa maut'u gangu." Wanena vivi kwakukala were adzagonya 
kaziye ya kuumba na kuhenda zhosi arizhokala adzavihenda. 

^(26) "Zhosi kahi za ts*i" - Maneno mangine garigo karakara na vivi ni 
kuamba nyama osi atsakani. 



Vizhazi 2 3 

4 Uu ndo ure wa uyoro wa vizhazi zha dzulu na ts'i here Mulungu 
arizhoviumba. 5 Mulungu arihoandza kuumba kwere k'akuna mimera 
yenye miya hedu kw'ekw'e mo fehemani, kwani Mulungu were 
k'adzangwe kuhendya yula inye na kidza were k'ahadzakala na mut'u wa 
kuirima yo ts'i. 6Ela kidza kunje rakwera kula ts'i, nayo ts'i yosi ikidhidha. 
TMulungu akimuumba mudamu kula kahi za vumbi ra ts'i na 
akimusohera muhuye wa uzima p'ulani. Bai mudamu akikala moyo. 

8 Mulungu akihendat'o munda urioifwa Edeni luhande Iwa 
mombolero wa dzuwa kwamba amwike mumo ye mudamu 
ariyemuumba. 9Na kula kahi za ts'i Mulungu wahenda mihi ikule 
iriyokala inafwahiza matso na midzo kwa chakurya, na ho kahikahi 
za wo munda were hana mihi miri. Muhi wa uzima na muhi wa 
kumanya madzo na mai. 

10 Were hana muho ho Edeni uriomwagira madzi wo munda na 
muho uu wa gazhika mikondo mine. 11-12 Muho wa kwandza unaifwa 
Pisoni, ndo udengerekao ts'i yosi ya Havila. Kuko kuna d'ahabu na 
vit'u zha kima kinji. 13 Muho wa hiri unaifwa Gihoni, ndo 
udengerekao ts'i yosi ya Kushu.^ 14 Muho wa hahu unaifwa Hidekeh, 
ndo ukirao k'anda za mombolero wa dzuwa za Ashuri. Muho wa ne 
ni Yufureti. 

15 Mulungu akimuhala Mudamu akimwika mundani Edeni 
kwamba aurime na autsundze. 16 Mulungu akimulagiza ye mudamu 
akimwamba, "Mihi yosi iriyo haha mundani unadima kurya. 17Ela 
uu wa kumanyisa madzo na mai siurye bule, Kwani siku undihourya 
ndudeze umanye kufwa undafwa." 18 Mulungu akiaza, "Si vidzo 
mudamu akale h'akeye, nindamuhendera mwavizi andehalana naye." 
19 Mulungu were wagonya kuumba kahi za ts'i kila nyama a tsakani, 
na kila nyama a kubururuka dzulu, bai akiareha kwa mudamu aone 
andizho aiha na kila dzina arichochiha mudamu kila chumbe kiricho 
moyo ndo dzinare. 20 Mudamu akiap'a madzina kila nyama osi a 
kufuga, na mabururukao, na a tsakani, ela kidza k'ahaonekere 
mudamu adzehalana naye wakumwaviza. 21 Mulungu akimugwiza 
Adamu^^ usindzizi wa fungo na akimwamboza lubavulwe lumwenga na 
ho ariho Iwamboza lo lubavu Mulungu akihazia na nyama. 22H'aya 
lo lubavu Iwa Adamu Mulungu akiluumba muche akimureha kwa 
Adamu. 23 Adamu akiamba, "K'ona bai yuyu ni musoza wa misoza 
yangu, na mwiri wa mwiri wangu, andaifwa muche, Kwakukala 
adzaungwa kula kwa mimi mulume." 

2(13) Ts4 ii ikahi za Babiloni. 

^(21) Adamu ndo dzina ra ye mudamu wa kwandza 

24 Kwavizho mulume k'andachungwa ni babaye na mameye, ela 
andagwirana na muchewe, nao o airi mandakala kit'u kimwenga. 

25 0sini airi, Adamu na muchewe mere mahuhu kidza 
k'amaonere haya. 

Adamu na muchewe manamukosera Mulungu 

31 Kahi za nyama osi marioungwa ni Mulungu nyoka were nde 
mulachu kuriko osi. Akimwamba ye mwanamuche, "Ni jeri vino 
ndo Mulungu arizhomwamba kukala musirye ndude za mihi yosi iriyo 
haha mundani?" 

2 Ye mwanamuche akimudzigidzya ye nyoka akiamba, "Ndude za 
mihi yosi iriyo haha mundani hunadima kurya, 3 ela ndude za muhi 
urio kahikahi za munda Mulungu waamba husirye hedu hatha 
kuzigut'a kwakukala siku hundihozirya hundafwa.'* 4 Nyoka 
akimwambira ye mwanamuche, "Kufwa k'amundafwa ng'o! SKwani 
Mulungu anamanya kukala siku mundihozirya ndude za muhi uu 
mundakala alachu dza iye, mumanye madzo na mai." 

6Naye mwanamuche arihoona kukala o muhi ni mudzo kwa 
chakurya, akikwatya kuumizira mahe kwani waona undamuhendya 
mulachu. Bai akizihuta ndudeze akizirya kidza akimup'a mulumewe 
naye akirya. 

7Haho henye makimanya madzahenda dambi, na makidziona 
mahuhu, makifuma makodza ga mihi mavwale. 

8 Bai Adamu na muchewe makisikira Mulungu anatsembera 
mundani murongo wa dziloni, makidzifitsa kahi za mihi ya mundani 
Mulungu akatsaaona. 9 Mulungu akiiha, "Adamu, Adamu, u hiko?" 
10 Naye akimwamba, "Nidzasikira mumiroo mundani, nikaogoha 
kwakukala ni huhu nidzadzifitsa." 

llAkiamba, "Kwanoni unaamba u huhu? Ni h'ani ye 
adziyekwambira u huhu? Hedu udzarya wo muhi niriokulagiza 
usiurye?'' 12Ndo Adamu akimwambira Mulungu, "Ye muche 
uriyenip'a nde adziyenip'a ndude ziryahu nikarya." 13 Mulungu 
akimwamba ye muche, "Kwainoni udzahendazho?" Ye muche 
akiamba, "Ye nyoka nde adziyenikenga nikazirya?" 14 Mulungu 
akimwambira ye nyoka, "Kahi za nyama osi uwe nidzakulani 
kwakuhenda vizho. Kulaa rero undahambala na laga. Undarya vumbi 
siku zosini undizokala moyo. ISKidza nindawika udhu kahikahi za 
uwe na ye mwana muche na kahikahi za kizhazicho na kizhaziche. 
Bai mwana wa ye mwanamuche andakubimbinda kitswacho na uwe 
undakiluma kisikinoche." 

16 Mulungu akimwambira ye muche, "Nindakuongezera kusirima 
makathi ga kuzhalako. Kwa utsungu undazhala ana. Hatha vizho 
th'amaayo indakala kwa iye mulumeo naye andakuthawala." 

17 Mulungu akimwambira Adamu, "Uwe nawe nakup'a pigo: 
Kwandza ts*i idzalaniwa; hiri kwa kusirima na kwa mavukuhi undarya 
mazhalo ga ts'i siku zosi za kukalako moyo kwakukala udzasirikiza 
maneno ga mucheo na ukarya ndude za muhi uu niriokukahaza. 

18"Miya na vimbiri vindamwagika mwako mundani, nawe 
undarya mboga za Iwandani. 19 Kwa mavukuhigo undarya chakurya 
hatha undihoiuyira mitsanga, kwani wahalwa kahi za iyo. Kwani u 
mitsanga uwe, na undauya mitsangani." 

20 Adamu akimup'a dzina ye muchewe akimwiha Hawa 
kwakukala nde mameye anadamu osi. 

21 Mulungu akiatengezera Adamu na muchewe mavwalo ga 
k'ingo akiavwika. 

22 Mulungu akiamba, "Adamu adzakala here mumwenga wehu 
kwa kumanya madzo na mai, bai p'ore akagoloza mukonowe akahuta 
ndude za muhi wa uzima akarya akakala moyo kare na kare." 
23 Mulungu akimuinga awombole wo munda wa Edeni. Mulungu 
akimuhendya airime ts'i ariyoungwa kulaa kwa iyo. 24Kwavizho 
akimuinga Adamu akiaika malaika na mushu wa moho uriogaluka 
galuka kuku na kuryahu kurinda wo muhi wa uzima. 

